Cecilie Svanes

Cecilie Svanes (født 4. mars 1962) er en norsk professor og overlege. Hun er spesialist i indremedisin og i lungesykdommer, med spesialkompetanse innenfor arbeidsrelaterte lungesykdommer.

Svanes er ansatt ved Haukeland universitetssykehus og Universitetet i Bergen. Hun har tidligere også arbeidet ved Haraldsplass Diakonale Sykehus. Hun har i sin forskning særlig fokusert på astma og kols. I 2014 ble hun tildelt Kolsprisen av Landsforeningen for hjerte- og lungesyke.

I 2023 ble hun utnevnt til æresdoktor ved Uppsala Universitet.

I 2021 var Svanes en av tre forfattere av en kronikk publisert på forskersonen.no hvor det ble hevdet at partikler fra munnbind kunne være skadelig for lungene. Påstandene i kronikken ble imøtegått av fagpersoner, og den ble i etterkant korrigert.

Referanser

Eksterne lenker 
 
 

Norske forskere
Norske medisinprofessorer
Professorer ved Universitetet i Bergen
Alumni fra Universitetet i Bergen
Personer tilknyttet Haukeland universitetssykehus